GiliGold/VAD_KnessetCorpus huggingface dataset:
יעקב טסלר: אז שאר אזורי הארץ.
יעקב טסלר: אני מדבר על הרעיון.
יעקב טסלר: תודה ארז, תמשיך להצליח.
יעקב טסלר: נמצאת איתנו ענת ממשרד הבריאות.
יעקב טסלר: אנחנו רוצים לשמוע את עמדת משרד הבריאות לגבי העלאת האחוזים בתפוסה באוטובוסים.
יעקב טסלר: מה שקורה בשטח, אני לא פונה למשרד הבריאות כדי לקבל מענה איך אנחנו פותרים את הבעיה לאלה שנשארים בתחנה, אני כן מתייחס למשרד הבריאות לכל אלה שנשארים בתחנות והם קבוצה שלמה, לא שומרים על ההנחיות, לא שומרים על מרחקים, אין להם את הדרך והיכולת אפילו כשהם רוצים, גם בזמן המתנה להגעת האוטובוסים.
יעקב טסלר: ברגע שאנחנו נגדיל ל-75% כפי שציינו פה קודם, זה ייתן את המענה גם למשתמשי התחבורה הציבורית שאנחנו רוצים לעזור להם ולהטיב איתם, וגם לגבי שמירת המרחקים.
ענת פרבר: אני אתחיל ואסביר מה עומד מאחורי ההנחיה של ה-50%.
ענת פרבר: אנחנו רואים מנתונים מהעולם וגם פה בארץ שמקומות שיש בהם צפיפות גבוהה חלל סגור, בלי החלפה מתאימה של אויר, אנחנו רואים שהתחלואה עוברת בו הרבה יותר טוב, יש הרבה יותר הדבקה.
ענת פרבר: אפשר לראות את זה גם באתרים של ארגון הבריאות העולמי, ה-CDC וכולי, והתחבורה הציבורית גם עונה על הקריטריונים האלה, ולכן הוחלט כדי להוריד את הצפיפות לפחות, להוריד את כמות האנשים שנמצאים באמצעי התחבורה הציבורית ל-50%.
ענת פרבר: ברורה ההשפעה על ההמתנה, ולכן כשהמתווה סוכם מול משרד התחבורה, סוכם גם שנדרש לתגבר את הקווים.
ענת פרבר: וזה משהו שהבנתי שנעשה.
ענת פרבר: אני מבינה שזה בעייתי לתגבר עוד ועוד, מצד שני אם אנשים לא שומרים על ההנחיות ולא שומרים על הנהלים בתחנה, מן הסתם גם כשהם יעלו על האוטובוס הם לא ישמרו על ההנחיות, לא ישמרו על הנהלים.
ענת פרבר: אנחנו מנסים בכל זאת ליצור פה איזה שהוא שיווי משקל לטובת הבריאות של האנשים ולכן חלק מזה זה באמת לשמור על ירידה בצפיפות בתוך הרכבים עצמם.
ענת פרבר: אלה אגב גם ההמלצות של ארגון הבריאות העולמי, של ה-CDC, של ה-ECDC להוריד את הצפיפות בתוך התחבורה הציבורית.
יעקב טסלר: וגם צריכים להוריד את הצפיפות בתחנות.
יעקב טסלר: אז מה ההבדל.
יעקב טסלר: זאת אומרת כך, אחד מהשניים, אנחנו לא יכולים לבוא ולשמור בפועל על שמירת המרחק, אז זה או באוטובוס שומרים או בתחנות לא שומרים.
ענת פרבר: אני לא מבינה למה או/או.
ענת פרבר: מה שאתה אומר זה התחנות יהיו בסדר, התחנות שהן דווקא אגב באוויר הפתוח, אז איך שהוא הסיכון שם הוא קצת פחות, זה נכון, יכול להיות שצריך להגביר שם את האכיפה, יכול להיות שצריך להגביר את ההסברה, מה שאתה אומר זה 'בואו נעזוב את התחנות, שם אני רוצה שזה יהיה נקי, בואו נפוצץ את האוטובוסים באנשים ששם יידבקו, לא אכפת לי, העיקר שיגיעו ליעדם'.
יעקב טסלר: ענת, לא זה מה שאמרתי.
ענת פרבר: מה שאתה אומר זה או-או.
ענת פרבר: אבל זה לא צריך להיות או-או.
ענת פרבר: צריך לשמור גם פה וגם שם.
יעקב טסלר: או-או זו המציאות ואפשר לפתור שלא יהיה פה ולא יהיה שם.
יעקב טסלר: ברגע כפי שציינת קודם הם מתגברים וכמה שאפשר עושים ויעשו עוד מאמצים ויתגברו עוד, אבל ברגע שאנחנו נעלה את התפוסה, אז יהיו פחות בתחנות וגם נוכל בתגבור לתגבר יחד עם, שיוכלו לעלות יותר אנשים, נפתור את שתי הבעיות האלה.
ענת פרבר: כן אבל גם ההדבקה תעלה והתחלואה תעלה.
ענת פרבר: אז מה עשינו בזה.
ענת פרבר: אנחנו מנסים למנוע תחלואה.
עמיחי לוי: מה הנתונים של הדבקה בתחבורה הציבורית?
יעקב טסלר: שואף לאפס.
ענת פרבר: יש בעיה עם נתונים של תחבורה ציבורית, כי בניגוד לאנשים שאני יודעת, למשל בעבודה כשאני מכירה את מי שיושב לידי ואני יודעת שהוא חלה ואז אני יודעת - - - שלו, לעומת זאת בתחבורה ציבורית אני בדרך כלל לא מכירה את מי שישב לידי, זאת אומרת אני לא אדע שנדבקתי ממנו.
ענת פרבר: ויש לנו הרבה מקרים שאנחנו יודעים שאין לנו מקור הדבקה ידוע, שזה יכול להיות שזה היה בתוך תחבורה ציבורית.
ענת פרבר: אם מסתכלים על חללים סגורים צפופים, זה בדיוק תחבורה ציבורית.
ענת פרבר: זה הדברים שמעלים את שיעור ההדבקה.
יעקב טסלר: איתי פלייסיג מ"קווים" צהריים טובים.
יעקב טסלר: מה נשמע ב"קווים"?
איתי פלייסיג: האמת שתקופה מאתגרת, אבל אני יכול להגיד שלפחות בחברה שלנו בורכנו בתוצאות של התקופה הזאת, היא מהטובות יותר שידענו בשנים האחרונות.
איתי פלייסיג: אנחנו מייחסים את זה לכבישים פנויים ומחוסרי פקקים אבל אנחנו, התוצאות שלנו הן תוצאות טובות.
איתי פלייסיג: בהקשר לנושא הוועדה, אז יש עומסים, אצלנו הם נקודתיים יחסית, אני מוציא רגע את בין הזמנים מהסיפור אבל לפני בין הזמנים העומסים אצלנו היו נקודתיים.
איתי פלייסיג: הם מטופלים בדרך כלל, אנחנו מעדיפים שלא לעשות תגבורים מהרגע להרגע אלא להיערך אליהם כמה שיותר מראש ולשים אותם ברישוי, זאת אומרת שהציבור יידע שיש נסיעות ולא אנחנו לא נותקל והציבור יידע מה מצפה לו.
איתי פלייסיג: איפה שיש דברים שלא הצלחנו להיערך אליהם מראש, אז כן אנחנו מוציאים נסיעות תגבור בנסיעות האחרונות.
יעקב טסלר: דרך אגב, עמיחי, כל הנסיעות בסוף שיש לכל אחד, התיגבור, זה לא ברישוי?
עמיחי לוי: אם ידוע מראש הצורך, כמו למשל מה שהזכרתי בטבריה, זה כן ברישוי.
עמיחי לוי: כשידוע מראש ויש היערכות מראש, זה ברישוי.
יעקב טסלר: זה הקושי פה.
יעקב טסלר: אני איתך איתי.
איתי פלייסיג: אלה פחות או יותר פני הדברים.
איתי פלייסיג: בין הזמנים אצלנו זה כמו כל שנה, זו תקופה מאתגרת במיוחד, השנה למרות שיש יחסית מיעוט נוסעים אבל - - -
יעקב טסלר: אני חושב איתי, צריך קודם כל להגיד תודה לכל מפעילי התחבורה הציבורית במצב היום לבוא ולתת את השירות עם כל הפניות זה מאוד קשה, אבל אני חושב שמבחינת משרד התחבורה אין להם את הקושי לתת את זה ברישוי.
יעקב טסלר: כל הקושי הוא שברגע שאין להם את הנתונים, אין להם את הידע, קשה להם, כמו שעמיחי וסגן השר הסבירו, שברגע שמקבלים את האינפורמציה זה ייתן להם את הכלים ולראות איך מסדרים את הדברים.
יעקב טסלר: לבוא ולהכניס לרישוי דברים שאנחנו לא יודעים מראש זה הרבה יותר קשה, כמו ששמענו עכשיו שלצורך העניין בטבריה הוא שמע מראש ונערך מראש, הוא יכל להכניס את זה לרישוי.
יעקב טסלר: אני מדבר אליך איתי אבל אני מדבר לכל החברות שנמצאות כאן, לבוא וליידע מראש דברים שאתם יודעים לומר מהנסיון שיש לכם במקום, זה יקל הרבה יותר על אלה שמקבלים החלטות להכניס את זה לרישוי.
יעקב טסלר: אני מודה לך בשלב זה.
איתי פלייסיג: אני רוצה להוסיף עוד משהו שאולי יצליח לקדם טיפה.
איתי פלייסיג: היה דיון, עמיחי בטח תיכנן או רצה להגיד את זה בדבריו, היה איזה שהוא דיון במשרד התחבורה, איך מהדקים את הקשר בין מוקד משרד התחבורה לחדרי הבקרה של המפעילים, שזה בעיקר בשעות קיצון, זאת אומרת אצלנו פניות הציבור, המוקד הטלפוני באיזה שהוא שלב נסגר ואז הנסיעות האחרונות זה בשעות קצה - - -
יעקב טסלר: איתי, אני שואל "ו-" ועמיחי מתפרץ, הוא רוצה לענות.
עמיחי לוי: אני אשלים את מה שאיתי התחיל להגיד.
עמיחי לוי: אנחנו יוצאים לדרך לקראת החגים בנוהל שקושר את מוקד המידע של משרד התחבורה עם חדרי הבקרה של החברות.
עמיחי לוי: אבל צריך להגיד, זה לא מה שסגן השר אמר קודם.
עמיחי לוי: זה במסגרת כוח האדם הקיים, במסגרת - - - הוא מדבר על מוקד שירות שהעלות שלו זה כמה עשרות מיליונים בשנה, זה לא משהו שיתקיים מחר בבוקר.
יעקב טסלר: איתי תודה.
יעקב טסלר: יוני מאפיקים.
יעקב טסלר: מה קורה באפיקים?
יוני קריספין: כפי שיו"ר הוועדה אמר וגם נציג משרד התחבורה, כנהגים אנחנו קודם כל מתמודדים עם כל הסיטואציה הזאת של הקורונה אם זה עם ספירת הנוסעים, אז לצערי בשבוע שעבר נהג שלנו קיבל דו"ח שהעברנו אותו כרגע לעו"ד, של 5,000 על חריגה בכמות נוסעים, שהוא היה צריך לספור.
יוני קריספין: עדיין המשטרה כן נותנת דו"חות.
יוני קריספין: אם קיבלנו בשבוע שעבר זאת אומרת שיש שוטרים שלא יודעים את ההנחיה של משרד התחבורה.
יוני קריספין: הנהגים מתעכבים בשל חסימות של אוטובוסים, והחסימות האלה גורמות לשירות לאחר לצד השני ואותו קו מתגלגל, מפסידים פה אוטובוס של שתי נסיעות שגם מתעכב כי מישהו חסם את האוטובוס הזה, והציבור יודע שהוא פוגע בעצמו ברגע שהוא חוסם את האוטובוס.
יעקב טסלר: מתי הוא קיבל את הדו"ח, לפני כמה זמן?
יוני קריספין: בשבוע שעבר.
יעקב טסלר: איך זה מסתדר עם מה ששמענו פה קודם?
עמיחי לוי: אני מקווה שיש פה נציג משטרת ישראל, אני לא יודע אם יש כאן נציג המשטרה אבל הם הכתובת לזה.
יעקב טסלר: אין.
יעקב טסלר: מי נתן את הדו"ח?
יוני קריספין: העברנו את זה כרגע לעורך דין שיטפל בזה.
יעקב טסלר: זה לא הנושא אבל זה דבר חשוב מאוד ואני לא יכול להתעלם מזה.
יעקב טסלר: זה היה בנסיעה עירונית או בין עירונית?
יוני קריספין: עירונית באשדוד.
יעקב טסלר: עירוני, זה מאוד קשה להתמודד.
יעקב טסלר: איך נהג יכול כשהוא נוסע מתחנה לתחנה הוא צריך להחזיק את הראש ולראות כמה יורדים וכמה עולים?
יוני קריספין: ולספור, ולעשות חשבון, ירדו שניים, עלו שלוש, וכמות הפקחים שמשרד התחבורה נותן לנו זה 15 פקחים ל-850 אוטובוסים, לא כולל התגבורים.
יוני קריספין: זה 30 פקחים שהם 15 בוקר, 15 ערב.
יוני קריספין: על כמות של למעלה מ-1,000 אוטובוסים, 30 פקחים יעבדו 24 שעות.
יעקב טסלר: יוני אני צועק וזועק אותה זעקה.
יעקב טסלר: נטפל בזה.
יעקב טסלר: תודה, והמשך יום טוב.
יעקב טסלר: איתן פיקסמן מדן בבקשה.
איתן פיקסמן: טוב לראות את כולכם וטוב לדון בנושא אקטואלי וברכות לוועדה.
יעקב טסלר: בדן יש דו"חות?
יעקב טסלר: נהגים קיבלו דו"חות בדן?
איתן פיקסמן: בדן יש הכל.
איתן פיקסמן: אני רוצה לומר לכם שב-75 שנות דן אתה למד להיות יצירתי גם בעיתות מצוקה ואנחנו עכשיו נמצאים בעיתות מצוקה.
איתן פיקסמן: עידן הקורונה הוא קשה, הוא מגביל, השמיכה קצרה וצריך להוציא את המוץ מן התבן כדי למזער את מידת הנזקים ולתת לבטח בתקופת בין הזמנים לציבור החרדי את השירות שלו הוא ראוי ואותו אנחנו משתדלים להעניק לו.
איתן פיקסמן: אני אתן דוגמה פשוטה.
איתן פיקסמן: קו 33 של דן ממסוף וינטר לרידינג שעובר דרך רחוב בבני ברק, הוא זה שמשרת את תושבי העיר לרידינג שמשם הם קופצים לפארק, לחגוג ולנוח בתקופת בין הזמנים.
איתן פיקסמן: ראינו ואנחנו מכירים את זה מזה שנים, שהקו הזה לא נותן את המענה הראוי ויש ביקוש יותר גדול מההיצע.
איתן פיקסמן: מה עשינו?
איתן פיקסמן: אנחנו דן, יזמנו, לחצנו, קידמנו, פעלנו למען התושבים, ומשרד התחבורה אישר לנו את פתיחת קו 133 שזה קו קצר מתוככי בני ברק לרידינג והקו הזה משרת משעות הצהריים עד שעות הלילה המאוחרות את תושבי בני ברק בהמוניהם, אתם מוזמנים לראות את האוטובוסים גדושים באופניים ובעגלות ילדים.
יעקב טסלר: זה בכל בין הזמנים או רק בקורונה?
איתן פיקסמן: לא לא, זה השנה.
איתן פיקסמן: אתה חייב להיות יצירתי, תודה לאל לא כל שנה יש קורונה.
איתן פיקסמן: אז בגלל האילוצים של המספרים, פתחנו את הקו הנוסף.
איתן פיקסמן: יתרה מזאת, דיברה הגברת מקודם על זעקת הנוסעים, אז הזעקה של חלק מנוסעי דן בגין אילוצי הקורונה היא לא זעקה אילמת.
איתן פיקסמן: במרבית המקרים ובוודאי שבמקרה של דן היא לא נופלת על אזניים ערלות.
איתן פיקסמן: גם אנחנו פועלים.
איתן פיקסמן: יש לנו יד חופשית לגבי תגבורים ואנחנו חדשות לבקרים עם אצבע על הדופק מאתרים את הנקודות ששם זקוקים לתגבורים, ושולחים לשם תגבורים כפי שניתן.
איתן פיקסמן: אנחנו פורשים פקחים שלנו ברחבי גוש דן.
איתן פיקסמן: אנחנו מנהלים מעקב צמוד אחר התרחשות יום-יומית ובסוף כל יום מבצעים הפקת לקחים.
איתן פיקסמן: אנחנו לא מתביישים לעשות שינויים, זה דינמי מאוד.
איתן פיקסמן: שינויים תוך כדי תנועה.
איתן פיקסמן: אם יש לחץ בנ"צ מסוים, שעה אחרי זה זה עובר לצידה השני של העיר, אנחנו שם עם התגבורים.
יעקב טסלר: מנהלת הוועדה אומרת לי כאן שהיינו צריכים לסיים כבר לפני חצי שעה.
יעקב טסלר: אבל - - -את הדברים שאמרת, ואני מבטיח לך שבוועדה הבאה נזמין אותך ונקשיב לך קשב רב, את הדברים המעולים שאתם עושים.
יעקב טסלר: שוקי שדה לא מצליח להתחבר בזום, אבל חשוב לי לשאול אותו שאלה, ונבקש שהוא יעביר לנו את התשובה במייל.
יעקב טסלר: שמעתי שאכן יש מאות אוטובוסים בישראל, חברות פרטיות שעדיין אין להן את העבודה הרגילה ואנחנו מאחלים להם שתהיה להם בקרוב עבודה, מה אתה יודע לספר לי על זה, מה אתה יודע לומר לי, כמה אוטובוסים פרטיים שולבו בתחבורה הציבורית, אם תוכל לשלוח את התשובה במייל או בכל דרך שהיא, אתה יכול גם להרים אלי טלפון אישית, אני אשמח.
אתי שבתאי: שי מלכה נמצא במקום מנדלסון.
שי מלכה: שלום.
יעקב טסלר: שלום שי מלכה.
יעקב טסלר: אנחנו ממש בסיכום אבל בוא נשמע ממך כמה מילים, מה שאתה יודע לומר, איך אתה מתמודד, מה האתגרים שעומדים לפניך כל יום, כל שעה, בכל אזורי הארץ ובפרט באזורים שבהם אתם נמצאים.
שי מלכה: חברת אפיקים כמידי שנה מתגברת את קווי השירות הרלוונטיים במהלך תקופת בין הזמנים, גם השנה תיגברנו את הקווים הקיימים ופתחנו קווים מיוחדים לחופי הים ולפארקים.
שי מלכה: השנה מצבנו אפילו יותר טוב משנים קודמות - - -
יעקב טסלר: וואלה, תספר לי למה, איך יותר טוב?
שי מלכה: בגלל שינוי שיטת התגבורים שעשינו.
שי מלכה: השנה תיגברנו באופן שונה, השתמשנו בהמון קבלני משנה, כ-100 אוטובוסים של קבלני משנה ממסיעים פרטיים, רק כדי לסבר את אזניכם, אנחנו מפעילים 340 נסיעות יומיות נוספות על מפת התנועה הרגילה שלנו, לאורך כל התקופה מדובר בכ-7,000 נסיעות תיגבור, כאמור בעזרת אוטובוסים של מסיעים פרטיים.
שי מלכה: בשונה משנה שעברה, אנחנו הצרחנו את השימוש בקבלני משנה דווקא לקווים שלא נאלצנו לתגבר אותם באפיקים, ואת הקווים שדרשו תגבור שמנו אוטובוסים של אפיקים, מתוך ראייה שנהגי האוטובוסים של אפיקים, המיומנים יותר בנסיעות מהסוג הזה - - -
יעקב טסלר: תודה שי.
יעקב טסלר: הקבלנים שלקחתם את האוטובוסים, לאן לקחתם אותם, לבין עירוניים או לעירוניים?
שי מלכה: לא, לבין-עירוני בלבד.
יעקב טסלר: למה לא לעירוניים?
שי מלכה: אין אוטובוסים עירוניים - - -
יעקב טסלר: אני לא רציתי להזכיר, אבל אתה הזכרת אז אני לא יכול שלא להמשיך ואני חייב להתייחס, כתושב אשדוד, אני מקבל עשרות תלונות לגבי האוטובוסים לחוף הים.
יעקב טסלר: אני חשבתי לתומי שאתה אומר שקבלנים פרטיים, תיקח אוטובוסים פרטיים גם לים.
יעקב טסלר: מה שקורה שאין מספיק אוטובוסים, אני יודע לומר גם, וזה בעיני תקלה מאוד פשוטה, שבעצם עומדים ברציף לאסוף את האנשים, יוצא אוטובוס אחד, כנראה לפי הזמן לצורך העניין הוא צריך לצאת כל רבע שעה, הפקח במקום רואה שיש אנשים שעומדים בתחנה אבל מסתכל על השעון, עוד 10 דקות.
יעקב טסלר: אנחנו פה בשמש, ילדים קטנים, בוא תשחרר את האוטובוס.
יעקב טסלר: למה לחכות?
יעקב טסלר: אבל לא רציתי לגעת בנקודה הזו.
יעקב טסלר: אם אתה יכול לומר לי תשובה במשפט אני אשמח.
שי מלכה: ממש במשפט אדוני, בוודאי אדוני מכיר את מגבלות הרישוי שחלות על מפעילת התחבורה הציבורית.
יעקב טסלר: עמיחי, הוא זורק את הכדור אליך?
שי מלכה: עמיחי בוודאי מכיר את זה שאם הייתי מקדים את יציאת האוטובוס, הייתי נקנס על הקדמה.
יעקב טסלר: שי, עמיחי רוצה לענות.
עמיחי לוי: קודם כל אני אסביר שבתחבורה עירונית אי אפשר להפעיל קבלני משנה כי אין קבלני משנה עם אוטובוסים עירוניים.
עמיחי לוי: תקנות הנגישות מחייבות הפעלת אוטובוסים נגישים, ובשוק הפרטי אין חברת היסעים שמחזיקה אוטובוסים עירוניים.
עמיחי לוי: אין דבר כזה.
יעקב טסלר: לא קיים.
יעקב טסלר: אז אין פתרון.
עמיחי לוי: לא, יש פתרון לתגבר באמצעות של המפעילים, אין להם עכשיו קוים של התלמידים למשל, יש להם יכולת לתגבר.
עמיחי לוי: לגבי הסוגיה שהעלית, נוסע מן השורה שהסתכל בלוח הזמנים ותכנן להגיע לשעה היעודה והוא הגיע והאוטובוס יצא, אז - - -
יעקב טסלר: לא, סליחה, לא הסברתי את עצמי נכון.
יעקב טסלר: לא זו הבעיה.
יעקב טסלר: אם אחד שלא מגיע לפי הזמן אני איתו, שיחכה חצי שעה, ידעת מראש.
יעקב טסלר: אני מדבר עכשיו עמיחי, כרגע שיש לו את - - - 30 אנשים, כשהוא יוצא מהחוף הוא יודע שיש לו בשעה 14:00 ובשעה 14:15, אבל הוא לא יודע כמה אנשים יצאו לתחנה.
עמיחי לוי: הבנאדם ה-31 וה-32 שעוד מותר להם לעלות על אוטובוס עירוני, הוא תכנן לנסוע ב-14:15.
עמיחי לוי: הוא תכנן לאסוף את הילדים מהצהרון ב-14:15.
עמיחי לוי: והוא תכנן לבוא לנסיעה הזאת, אם נוציא את הנסיעה קודם, פגענו בו.
עמיחי לוי: זה שהצטברו 30 אנשים לא אומר שאפשר להוציא את האוטובוס.
עמיחי לוי: יש לוח זמנים, יש מי שבונה על לוח הזמנים הזה ואנחנו מחויבים אליו.
עמיחי לוי: זה החוזה הלא כתוב בינינו לבין הנוסע.
יעקב טסלר: עמיחי אתה עונה לי ואתה אומר לי תשובה נכונה, ואני רוצה עוד פעם שתחשוב דקה, לא שאני לא מבין אותך, בוא נמצא כן את הפתרון.
יעקב טסלר: לא הייתי בא בטענה לא בעניין הקורונה, בשעה 13:00 יש אוטובוס, ב-13:15, וב-13:30.
יעקב טסלר: אתה יצאת החוצה אמרת 'אולי נתפוס את האוטובוס' והגיעו 60 אנשים לתחנה, כל הקודם זוכה.
יעקב טסלר: תחכה בבקשה.
יעקב טסלר: אני לא צריך שיצא אוטובוס.
יעקב טסלר: אבל אם אנחנו נמצאים בזמן רגיש שאנחנו לא יודעים בדיוק כמה אנשים הולכים לצאת, ה-31, 32 אנשים, אולי יש דרך, לא יודע.
יעקב טסלר: מה שאתה עונה לי, אני מתחבר בגלל שזה בעצם הכללים אבל אולי יש דרך כן לחשוב, ואני לא מבקש את זה ממך בעירוני, אם מדברים על אשדוד, ברובע ז' או ג' או ח', שהוא נמצא כבר במקום, הוא הגיע, והאוטובוסים נמצאים בשטח.
יעקב טסלר: אולי יש איזו דרך.
יעקב טסלר: עמיחי, לשיקולך.
יעקב טסלר: שי תודה רבה.
אתי שבתאי: שוקי שדה הצטרף לדיון.
יעקב טסלר: מאוד מאוחר לי.
יעקב טסלר: שוקי אחרון חביב.
יעקב טסלר: שמעת את השאלה, אתה רוצה לענות?
יעקב טסלר: הוא לא שומע.
יעקב טסלר: למנהלת הוועדה יש את הטלפון של שוקי, אני אצור איתו קשר בשעות הערב.
יעקב טסלר: סליחה שוקי, רציתי מאוד לשמוע ולכבד אותך, אבל בהזדמנות הבאה.
יעקב טסלר: חברים תודה רבה לכולכם.
יעקב טסלר: להגיד לכם שאני מרוצה?
יעקב טסלר: 50%.
יעקב טסלר: כמו הוראות המל"ל ומשרד הבריאות.
יעקב טסלר: זה שאתם עושים עבודה מעולה, מנסים מעל ומעבר, עמיחי, אני מכיר את היכולות שלך אישית, מכיר את החשיבה שלך.
יעקב טסלר: ושאר המפעילים בתחבורה הציבורית שנמצאים איתנו, חלקם אני מכיר אישית שנים, חלקם שמחתי עכשיו להכיר, אבל שמעתי ממכם רבות ואתם עושים עבודה נפלאה.
יעקב טסלר: אל תהססו, תפנו אלינו, תפנו לוועדה.
יעקב טסלר: זה שאתם פונים לעמיחי זה בסדר.
יעקב טסלר: עמיחי לא יכעס אם תפנו גם אלי, אני יודע להסתדר עם עמיחי והוא יודע להסתדר איתי, כך אני חושב.
יעקב טסלר: ובוא נחשוב יצירתי, עמיחי.
יעקב טסלר: אני מהצד שלי עם סגן השר ביחד נפעל להעלות את התפוסה, ולגבי האוטובוסים הפרטיים אני לא יודע כמה זה באמת נותן מענה.
יעקב טסלר: אם לקחתם 100, 200, 300, אין לי מושג - - -
עמיחי לוי: 800 אוטובוסים.
עמיחי לוי: השבוע עובדים 800 כל יום, 800 מחברות ההיסעים.
יעקב טסלר: אם באמת זה לא מספיק, כנראה עליתם בהדרגה?
עמיחי לוי: עלינו.
עמיחי לוי: כן.
יעקב טסלר: תבדקו את עצמכם כל הזמן לתת את המענה.
יעקב טסלר: ראשית כול אני רוצה לאחל לכולם גמר חתימה טובה, שנה טובה, שנשמע רק בשורות טובות ומשמחות.
יעקב טסלר: כולנו התפללנו שתבוא עלינו שנה טובה, יותר קלה.
יעקב טסלר: התפללנו ובתפילה אמרנו - -
וליד טאהא: כל האנושות.
יעקב טסלר: כל העולם כולו.
יעקב טסלר: אמרנו: "אבינו מלכנו, מנע מגפה מנחלתך".
יעקב טסלר: הבנו בדיוק את המשמעות הרבה יותר משנים קודמות.
יעקב טסלר: כולנו תקווה ותפילה, בעזרת השם.
יעקב טסלר: התכנסנו הבוקר לישיבת מעקב.
יעקב טסלר: הייתה לנו ישיבה לפני שנה, ב-5 באוגוסט.
אוסאמה סעדי: אתה יודע מה זה תשפ"א?
אוסאמה סעדי: שתהא שנה פחות איומה.
יעקב טסלר: טוב, טוב, אמיתי.
יעקב טסלר: יש הרבה גימטריות וראשי תיבות על הדבר הזה אבל זה לא שמעתי.
וליד טאהא: - - - זה לא יהיה.
יעקב טסלר: אנחנו כבר לא יודעים מה צפוי לנו.
יעקב טסלר: רק טוב, בעזרת השם.
יעקב טסלר: על כל פנים דנו לגבי תשלומי מקדמות שכר למפעילי מעונות יום ולהביא את המקדמות.
יעקב טסלר: דיברנו על שלושה נושאים: נושא אחד לגבי התשלומים על השעות ולגבי העדכון של טבלת השכר.
יעקב טסלר: כמה ימים אחרי זה עדכנו אותנו שאנחנו נשארים באותן שעות כפי שהיו, ורציתי לשמוע מאנשים שנמצאים פה איתנו מה קורה לגבי התשלומים ולגבי עדכון של טבלאות השכר.
יעקב טסלר: בוקר טוב, חגי, גמר חתימה טובה.
יעקב טסלר: איך עבר החג?
חגי פורגס: כמו כולם.
חגי פורגס: יצאנו לרחוב לשמוע תקיעת שופר.
יעקב טסלר: כמו רוב עם ישראל.
יעקב טסלר: ובכן, מה בפיך?
חגי פורגס: קודם כול נמצאות איתנו כאן נירית יוניסי וגלי סרניי מהאגף למעונות יום.
חגי פורגס: נירית היא האחראית על התקצוב והיא המוח מאחורי כל התהליך הזה והביצוע.
חגי פורגס: ביקשנו מהחשבות את מה שאתם ביקשתם: גם לעשות מקדמות לתקופה מסוימת לכל הילדים.
חגי פורגס: תקופה מאוד ארוכה קיבלנו סירוב משיקולים של חשבות – אני פחות בקי בזה; ולאחרונה, בשעה טובה, קיבלנו מהם אישור למנגנון מסוים של מקדמות.
חגי פורגס: זה לא מה שביקשנו אבל זאת בשורה טובה להרבה מאוד אנשים.
יעקב טסלר: אתה יכול לפרט מה הכוונה "מנגנון מסוים"?
חגי פורגס: קודם כול הארגונים פונים אלינו.
חגי פורגס: זה לא שאנחנו מזרימים אליהם כסף.
חגי פורגס: הארגונים פונים אלינו בבקשה שנשלם להם את המקדמות.
חגי פורגס: המקדמות יהיו בהתאם לדרגות שנקבעו בשנה שעברה ילד שהיה בשנה שעברה בדרגה 3 יקבל במקדמות את הסכום שהוא קיבל בשנה שעברה.
חגי פורגס: זה בהתאם לרשימות שהארגונים מעבירים לנו.
חגי פורגס: הארגון מגיש בקשה, מצרף רשימת ילדים, אנחנו בודקים במערכת מה הייתה הדרגה שלהם בשנה שעברה, והארגון מקבל את הסכום הזה.
יעקב טסלר: כשאתה אומר "מנגנון מסוים" – למה התכוונת?
יעקב טסלר: התכוונת יותר ממה שאתה אומר לנו עכשיו?
יעקב טסלר: או שהשוני הוא שאתם לא יוזמים את זה, אלא רק מי שפונה אליכם?
יעקב טסלר: ופה השאלה הבאה שלי: מדוע אתם לא פונים למפעילים?
יעקב טסלר: נאמר שמפעיל שלא שמע על המחווה שאתם עשיתם – ואני חייב לציין שמהרגע הראשון בוועדה הקודמת הייתם בעד, ואמרתם שמבחינת
יעקב טסלר: כם אין שום בעיה, והגעתם עם רצון טוב.
יעקב טסלר: מעבר לרצון טוב אתם דרשתם.
יעקב טסלר: דיברתי אחרי כן גם עם השר, והוא אמר לי שמבחינת המשרד אתם מוכנים לדבר הזה.
יעקב טסלר: אז למה אנחנו צריכים לחכות שהמפעילים יפנו ולא אתם פונים אליהם?
חגי פורגס: מנגנון של מקדמות מבחינתנו היה שלוקחים סכום ששולם בשנה שעברה ומעבירים את כולו או את חלקו במתווה מסוים לארגונים.
חגי פורגס: זה מתווה שלא אושר לנו.
חגי פורגס: אני לא בקי בסיבות.
חגי פורגס: אלה סיבות פיננסיות יותר חשבונאיות שקשורות לחשבות.
חגי פורגס: זה הגיע ממשרד החשב הכללי במשרד האוצר.
חגי פורגס: אני לא יודע בדיוק מה הסיבות.
יעקב טסלר: אז אולי בהמשך נירית תוכל לשפוך קצת יותר אור.
חגי פורגס: אבל נירית היא לא מהחשבות, אלא מהמשרד.
חגי פורגס: היא מיישמת את המנגנון שהחשבות מנחה אותנו.
חגי פורגס: השיקולים הם של החשבות.
חגי פורגס: נירית הציעה מנגנון של מקדמות כמו שאנחנו מכירים אותו, של העברת כסף.
חגי פורגס: החשב הכללי מסיבותיו, שאני לא יודע מהן, ביקש שנעשה מנגנון אחר.
חגי פורגס: ההפצה היא לכל הארגונים.
חגי פורגס: אני לא שמעתי על ארגון שהוא לא ברשימת התפוצה.
חגי פורגס: הארגונים יודעים וגם הבשורה הזאת מתפשטת כאש בשדה קוצים.
חגי פורגס: אני מניח שאין ארגון שלא יודע על זה.
חגי פורגס: אנחנו נעשה את הפרוצדורה אצלנו כמה שיותר מהירה וחלקה כדי שארגון שמגיש יקבל את סכום הכסף כמה שיותר מהר.
יעקב טסלר: חגי, זאת בהחלט בשורה משמחת מאוד למפעילים, וכמובן, כתוצאה מכך – להורים.
יעקב טסלר: כמו שהבנו מהרגע הראשון, זה משהו בלי היגיון שהמשרד היה עסוק וטרוד עם הרבה מטלות והם לא יכלו להתארגן כראוי, וכתוצאה מזה ההורים היו עלולים להיפגע מהדבר הזה.
יעקב טסלר: לכן זאת בשורה מאוד משמחת.
יעקב טסלר: אני אומר לכם תודה רבה.
יעקב טסלר: אני אומר לכם תודה בשם כל ההורים שנהנים מהדבר הזה.
יעקב טסלר: הקלתם עליהם מאוד.
יעקב טסלר: אם חשבנו שאנחנו הולכים לקראת רגיעה, לצערנו, היום אנחנו מדברים שוב על סגר.
יעקב טסלר: דרך אגב, מעונות היום סגורים כרגע.
יעקב טסלר: מפעילים את מעונות היום או הם כרגע בתוך הסגר?
חגי פורגס: ההנחיות של משרד הבריאות הן שהמסגרות סגורות, למעט עובדים חיוניים במסגרת שיש בה עד שישה ילדים.
חגי פורגס: אני מניח שלא יפתחו מעונות יום.
חגי פורגס: אי אפשר לפתוח מעון יום לשישה ילדים, אבל משפחתונים עם עובדים חיוניים שעומדים בהגדרה – כן.
יעקב טסלר: מה קורה עם תשלום ההורים בזמן הסגר?
יעקב טסלר: מה היה בפעם שעברה?
יעקב טסלר: תזכיר לי.
יעקב טסלר: הספקתי לשכוח.
יעקב טסלר: קוזז להם?
חגי פורגס: זאת שאלה צרכנית, מעולם של צרכנות.
חגי פורגס: יש גופים בממשלה שאחראים על נושא הצרכנות - - -
יעקב טסלר: ההורים כצרכן שלך, לצורך העניין.
חגי פורגס: יש פה שאלה כמה מקבלים על שירות שמקבלים או לא מקבלים.
חגי פורגס: אני יודע שיש עכשיו צוות במשרד המשפטים שיושב על העניין הזה ויש להם המלצות.
יעקב טסלר: מה היה בגל הראשון?
יעקב טסלר: הרי היינו בסיטואציה הזאת.
חגי פורגס: בגל הראשון לאגף לא היו הנחיות בנושא הזה.
חגי פורגס: הארגונים הגיעו להסדרים עם ההורים.
יעקב טסלר: אני לא חושב שזה תקין.
יעקב טסלר: אם כל מפעיל, איש הישר בעיניו יעשה אז סביר להניח שיש מפעילים שכן חייבו את ההורים ויש כאלה שלא.
יעקב טסלר: חבל שלא יצאו הנחיות ברורות ומסודרות.
חגי פורגס: יש צוות במשרד המשפטים שעובד על זה עכשיו.
חגי פורגס: אנחנו ביקשנו מהנהלת הזרוע לאמץ את ההמלצות של הצוות.
חגי פורגס: זה עדיין בבדיקה.
חגי פורגס: לפי ההמלצות האלה של משרד המשפטים, כשיש סגר של מעל 30 יום ההורים פטורים לגמרי מתשלום.
חגי פורגס: יכול להיות שזה יהיה המצב כאן, אני לא יודע.
יעקב טסלר: חגי, אני אשמח מאוד אם תוכל לעדכן אותנו בהחלטות של הצוות.
יעקב טסלר: אני רוצה להפנות את תשומת לבך לגבי עדכון טבלת השכר.
חגי פורגס: עדיין לא קיבלנו אישור ממשרד האוצר.
יעקב טסלר: יש לך מושג מתי זה אמור לקרות?
יעקב טסלר: אתם מבקשים?
חגי פורגס: בוודאי, אנחנו בתזכורות על בסיס דו-שבועי.
יעקב טסלר: אז אולי הגיע הזמן לעבור לתזכורות יומיות.
חגי פורגס: האישור המדובר הוא לא להחריג אותנו מהפלאט.
חגי פורגס: הפלאט הוא עובדה מוגמרת מצד משרד האוצר.
חגי פורגס: נכפה עלינו להשית קיצוץ רוחבי.
חגי פורגס: עכשיו הבקשה ממשרד האוצר היא שיאשר את התחשיב שעשינו.
חגי פורגס: אבל פלאט יהיה.
יעקב טסלר: אז נמתין בסבלנות.
יעקב טסלר: במקרה שלנו ראינו שהסבלנות משתלמת יותר.
יעקב טסלר: נקווה שגם הפעם.
יעקב טסלר: חגי, שוב תודה.
יעקב טסלר: אני רוצה לפנות למוח של כל העניין הזה.
יעקב טסלר: זה הכינוי שקיבלת.
יעקב טסלר: אני רוצה לשמוע ממך, נירית, יותר פרטים.
יעקב טסלר: בוקר טוב, גמר חתימה טובה.
נירית יוניסי: בוקר טוב, גמר חתימה טובה.
יעקב טסלר: מה את מחדשת לנו?
יעקב טסלר: קודם כול שמענו כרגע בשורה טובה מחגי.
נירית יוניסי: אני לא שומעת.
יעקב טסלר: שומעת כרגע?
יעקב טסלר: הבעיה אצלנו?
נירית יוניסי: אני לא שומעת אתכם.
נירית יוניסי: אתם נשמעים מקוטע.
נירית יוניסי: אפשר לחזור על השאלה?
חגי פורגס: אם נירית לא מצליחה, אולי אני אשיב אם אני יודע.
יעקב טסלר: אתה יודע אבל רציתי לשמוע יותר פרטים ולכבד אותה מכיוון שהייתה שותפה לכל ההליך הזה ובזכותה יש הבשורה הטובה הזאת.
יעקב טסלר: עכשיו היא שומעת אותנו או עדיין לא?
יעקב טסלר: חבל לי מאוד.
יעקב טסלר: אני נפנה בינתיים לגלי סרניי, שלום לך.
גלי סרניי: שלום.
גלי סרניי: אני עדיין לומדת.
גלי סרניי: אני ממלאת מקום של חגי.
גלי סרניי: כרגע אני רק לומדת.
יעקב טסלר: גם אני עדיין לומד.
יעקב טסלר: כל החיים שלנו אנחנו צריכים ללמוד.
גלי סרניי: אכן, כן.
גלי סרניי: חתימה טובה.
יעקב טסלר: אמן ואמן לכל עם ישראל.
יעקב טסלר: חגי עדכן אותנו כרגע בבשורה הטובה, ואין לי ספק שגם לך היה חלק בעניין.
יעקב טסלר: בתור ממלאת מקום, ודאי עזרת רבות בעניין הזה.
יעקב טסלר: מה שיש לי לומר לך זה להגיד לך תודה ולברך אותך שתוכלי תמיד לבשר בשורות טובות ומשמחות.
גלי סרניי: אמן, תודה רבה.
יעקב טסלר: נעשה ניסיון אחרון עם נירית, בבקשה.
נירית יוניסי: אני עדיין לא שומעת אתכם אבל אני אברך אתכם בשנה טובה ובגמר חתימה טובה.
נירית יוניסי: אנחנו עושים את כל המאמצים כדי לעזור להורים.
יעקב טסלר: לפי התוצאות אנחנו רואים את הרצון הטוב.
יעקב טסלר: שרק נשמע דברים טובים ומשמחים.
יעקב טסלר: אני אחזור, בבקשה, לחגי.
יעקב טסלר: אני רוצה לסכם את הדיון הקצר והענייני ולהיות ממוקדים.
יעקב טסלר: אני רוצה שתעדכן אותנו אחרי הגיבוש של הצוות על הפיצוי להורים בזמן שלא לומדים ועל טבלת השכר.
יעקב טסלר: כשיהיה לכם העדכון של משרד האוצר אנחנו נשמח לראות את הטבלה החדשה.
יעקב טסלר: שוב אני מודה לך מאוד על העזרה בעניין.
יעקב טסלר: אין לי ספק שאנחנו עוד נשתמע.